КОМИ РЕСПУБЛИКАСА ПРАВИТЕЛЬСТВОЛÖН ШУÖМ

**Коми Республика мутасын звер-пöтка, кодъясöс абу пыртöма кыйсян ресурсъясö да биологическöй ва ресурсъясö, кыянног вынсьöдöм йылысь**

«Звер-пöтка йылысь» Федеральнöй оланпасса 43 статья, «Коми Республика мутасын звер-пöтка, кыйсян объектъяс видзöм да наöн вöдитчöм, вöралан озырлун видзöм юкöнын öткымын юалöм йылысь» Коми Республикаса Оланпаслöн1 статья сертиКоми Республикаса Правительство шуис:

Вынсьöдны Коми Республика мутасын звер-пöтка, кодъясöс абу пыртöма кыйсян ресурсъясö да биологическöй ва ресурсъясö, кыянногсодтöдын индöм серти.

Коми Республикаса Юралысь В.Гайзер

Сыктывкар

2011 вося рака тöлысь 24 лун

77 №

ВЫНСЬÖДÖМА

Коми Республикаса Правительстволöн

2011 во рака тöлысь 24 лунся 77 №-а шуöмöн

(содтöд)

Коми Республика мутасын звер-пöтка, кодъясöс абу пыртöма кыйсян ресурсъясö да биологическöй ва ресурсъясö,

**КЫЯННОГ**

1. Коми Республика мутасын звер-пöтка, кодъясöс абу пыртöма кыйсян ресурсъясö да биологическöй ва ресурсъясö, кыянног (водзö – Пöрадок) дасьтöма «Звер-пöтка йылысь» Федеральнöй оланпасса 43 статья да «Коми Республика мутасын звер-пöтка, кыйсян объектъяс видзöм да наöн вöдитчöм, вöралан озырлун видзöм юкöнын öткымын юалöм йылысь» Коми Республикаса Оланпаслöн1 статья серти да оз инмы звер-пöткалы:

1) кодъясöс пыртöма кыйсян ресурсъясö да биологическöй ва ресурсъясö;

2) кодъясöс пыртöма Россия Федерацияса гöрд небöгö да Коми Республикаса гöрд небöгö;

3) кодъяс олöны федеральнöй тöдчанлуна да республика тöдчанлуна торъя видзан вöр-ва мутасъясын;

4) кодъяслы инмöны Россия Федерацияса войтыркостса сёрнитчöмъяс.

2. Звер-пöтка, кодъясöс абу пыртöма кыйсян ресурсъясö да биологическöй ва ресурсъясö, (водзö – звер-пöтка) кыйöны сiдзи, медым эз вöчсьы лёктор налöн рöдмöмлы да мукöд звер-пöткалы да налöн олан гöгöртаслы.

3. Звер-пöткаöс кыйöны лэдзöм серти, кодъясöс сетö Коми Республикаса вöр-ва озырлун да гöгöртас видзан министерство (водзö – Министерство) тайö Пöрадок дорö содтöдын форма серти.

4. Звер-пöтка кыйны лэдзöмсö сетöны звер-пöтка кыйöм вылö гижöда заявка подув вылын (водзö – заявка).

5. Звер-пöтка кыйны лэдзöм босьтöмын ыштысь йöз сетöны Министерствоö заявка, кытчö пасйöны:

1) ним, котыртан да инöда сикас, меститчанiн да пошта инпас – юридическöй кывкутысьяслы;

2) ов, ним, вич да паспорт юöръяс – торъя мортлы;

3) звер-пöтка ним, кодъясöс кöсйöны кыйны;

4) звер-пöтка кыйöмлöн медшöр мог;

5) звер-пöткаöс опишитöм (гырысь, дзоля, ай али энь, колькъяс, пöк да сiдз водзö);

6) звер-пöтка лыд (кöсъяна кыйны быд сикас серти);

7) звер-пöтка кыян кадколаст (кадпас, тöлысь, во);

8) звер-пöтка кыянiн;

9) шыöдчысьлöн йитчан телефонъяс, электроннöй пошта инпас (эм кö).

Юридическöй кывкутысьöн сетöм заявкасö кырымалö сылöн юрнуöдысь да эскöдöны печатьöн.

6. Заявка дорö пуктöны татшöм документъяс:

1) нотариальнöя эскöдöм учредитан документъяслöн копияяс да Юридическöй кывкутысьяслöн öтувъя канму реестрысь выписка – юридическöй кывкутысьяслы;

2) Ас вылö уджалысьяслöн öтувъя канму реестрысь нотариальнöя эскöдöм выписка – ас вылö уджалысьлы;

3) паспорт копия – гражданинлы;

4) документ, кодi эскöдö канму вот мынтöм федеральнöй оланпастэчасöн урчитöм ногöн да мында.

7. Министерство заявка босьтан лунсянь вит лунöн видлалö сетöм документъяссö, видлалö заявка гижöмлысь тырвыйöлун, а сiдзжö эмöсь-ö документъяс, кодъясöс пасйöма тайö Пöрадокса 6 пунктын да сетö шыöдчысьлы звер-пöтка кыйны лэдзöм либö звер-пöтка кыйны лэдзöм сетöмын öткажитöм йылысь решение öткажитан помка пасйöмöн.

8. Звер-пöтка кыйны лэдзöм сетöмын öткажитöм йылысь решение сетöны шыöдчысьлы сэк, кор заявкаыс да сы дорö документъясыс оз лöсявны корöмъяслы, кодъясöс урчитöма тайö Пöрадокса 5 да 6 пунктъясын.

9. Шыöдчысь вермас мöдысь сетны заявка помкаяс бырöдöм бöрын, кодъяс серти öткажитiсны звер-пöтка кыйны лэдзöм сетöмын.

10. Звер-пöтка кыйны лэдзöм вына сыын пасйöм инын да пасйöм кадколастъясын заявка серти, кодöс сетöма тайö Пöрадокса 5 пункт серти.

11. Звер-пöтка кыйны сетöм лэдзöмъяссö пасйö да арталö Министерство.

12. Звер-пöтка кыйны лэдзöм сылöн вына кадколаст помасьöм бöрын тöлысьöн бергöдöны Министерствоö лэдзöмöн вöдитчöм йылысь дженьыд отчётöн.

13. Оз позь сетны звер-пöтка кыйны лэдзöмсö мукöд йöзлы.

14. Кыйны пöткаöс, кодöс абу пыртöма кыйсянторъясö, а сiдзжö позйысь налысь пöткапи да колькъяс босьтны Коми Республика мутасын позьö мунан волöн моз тöлысь 1 лунсянь локтан волöн ода-кора тöлысь 15 лунöдз.

15. Муын-ваын олысьясöс да веглясьысьясöс позьö кыйны, а сiдзжö налысь пöк да колькъяс босьтны позьö Коми Республика мутасын во чöж.

Коми Республика мутасын звер-пöтка,

кодъясöс абу пыртöма кыйсян ресурсъясö

да биологическöй ва ресурсъясö, кыянног дорö

СОДТÖД

КОМИ РЕСПУБЛИКАСА ВÖР-ВА ОЗЫРЛУН ДА ГÖГÖРТАС ВИДЗАН МИНИСТЕРСТВО

Коми Республика мутасын звер-пöтка, кодъясöс абу пыртöма кыйсян ресурсъясö да биологическöй ва ресурсъясö, кыйöм вылö

**ЛЭДЗÖМ**

\_\_\_\_\_ № 20\_\_\_вося \_\_\_\_\_ тöлысь «\_\_\_» лун

Вына 20\_\_\_во \_\_\_\_\_ тöлысь «\_\_\_» лунсянь 20\_\_\_во \_\_\_\_\_ тöлысь «\_\_\_» лунöдз.

Тайöн лэдзöны \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(юридическöй кывкутысьлöн ним либö торъя мортлöн О.Н.В.)

кыйны \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(звер-пöткалöн роч да латинскöй ним,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

а сiдзжö сiйöс опишитöм – гырысь звер-пöтка, пöткапи, ай либö энь, колькъяс, пöк да с.в.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ мында

(лыдпасъясöн да кывъясöн)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(кыянiн)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ могысь.

Пасйöд \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

Лэдзöмсö сетiс \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

(Коми Республикалöн вöр-ва озырлун да гöгöртас (кырымпас)

видзан министерствоса чина мортлöн О.Н.В.)

П.М.

(лэдзöмлöн мöдар бокыс)

ЛЭДЗÖМÖН ВÖДИТЧÖМ ЙЫЛЫСЬ ДЖЕНЬЫД ОТЧЁТ

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(кыянiн)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(кыйöм звер-пöтка ним, лыд, найöс опишитöм)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(кыянног да мыйöн кыйöны)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Содтöд юöръяс \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

(кыйöм звер-пöткалöн состояние,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

эм-ö кутшöмкö нёрпалöм, дефектъяс, мукöдтор)

Кыйöмысь кывкутысь мортлöн кырымпас \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Содтöд \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(акт копияяс кöсйытöг кыйöм да звер-пöткалöн кувсьöм вылö

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

недыр видзöм вылö кыйöм звер-пöткаöс примитан-сетан актъяс да с.в.)

20\_\_вося \_\_\_\_\_\_\_\_\_\_\_ тöлысь «\_\_\_» лун \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Кырымпас)

Вуджöдiс Коснырева Е.Г., 7162 пас